ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

**ΤΜΗΜΑ ΠΛΗΡΟΦΟΡΙΚΗΣ**

Συστατική Επιστολή

για την κα Μαρία Παπαδοπούλου

Γνωρίζω την κα Μαρία Παπαδοπούλου από το 2015, με την ιδιότητά μου ως καθηγητής του Τμήματος Πληροφορικής του Αριστοτελείου Πανεπιστημίου Θεσσαλονίκης. Η κα Παπαδοπούλου υπήρξε φοιτήτρια μου και πιο συγκεκριμένα, παρακολούθησε τα μαθήματά μου «Αριθμητικός Προγραμματισμός» και «Αρχές Λειτουργικών Συστημάτων», στο πλαίσιο των οποίων κλήθηκε να εφαρμόσει στην πράξη τις θεωρητικές γνώσεις εκπονώντας αντίστοιχες ακαδημαϊκές εργασίες. Σε όλα αυτά η κα Παπαδοπούλου ανταποκρίθηκε επάξια και για το λόγο αυτό βαθμολογήθηκε με άριστα.

Οι εξαιρετικές επιδόσεις της κας Παπαδοπούλου και το ενδιαφέρον που έδειξε για το επιστημονικό αντικείμενο, σε συνδυασμό με την υπευθυνότητα και την ευσυνειδησία της αποτέλεσαν βασικούς παράγοντες για την επιλογή της ως βοηθού έρευνας, στο ερευνητικό πρόγραμμα του οποίου διατελώ επιστημονικά υπεύθυνος. Μέσα από τη συνεργασίας μας αυτή, μπόρεσα να διακρίνω ότι η κα Παπαδοπούλου διαθέτει μεταξύ άλλων, εξαιρετικές οργανωτικές δεξιότητες, υπομονή και επιμονή για την επιτυχή ολοκλήρωση των έργων που αναλαμβάνει.

Γενικότερα, γνωρίζω καλά ότι η κα Παπαδοπούλου είναι άριστη φοιτήτρια και ανήκει σταθερά στο 5% των καλύτερων φοιτητών στο έτος της. Είναι ικανή να συλλαμβάνει γρήγορα νέες έννοιες και γνώσεις και να τις εφαρμόζει στην πράξη. Διακρίνεται για την επιμονή, τη σταθερότητα και την εργατικότητα με την οποία δουλεύει τόσο στο πλαίσιο ομάδας όσο και ανεξάρτητα. Έχει ισχυρή θέληση για συνεχή μάθηση και ιδιαίτερο ενδιαφέρον για το γνωστικό αντικείμενο της «Διοίκησης Πληροφοριακών Συστημάτων». Πιστεύω ότι οι πολύ καλές ακαδημαϊκές γνώσεις που διαθέτει σε συνδυασμό με την επιθυμία της για διάκριση, αποτελούν εχέγγυα ότι θα καταφέρει με επιτυχία να εκπληρώσει τις υποχρεώσεις της αλλά και να συνεισφέρει στην άρτια λειτουργία του Μεταπτυχιακού σας Προγράμματος.

Για όλους αυτούς τους λόγους συστήνω ανεπιφύλακτα την κα Μαρία Παπαδοπούλου να συνεχίσει τις σπουδές της και να παρακολουθήσει το Μεταπτυχιακό Πρόγραμμα «Διοίκηση Πληροφοριακών Συστημάτων» του Πανεπιστημίου σας και εύχομαι η αίτησή της να είναι επιτυχής.

Υπογραφή

Α.Χ.

Καθηγητής Τμήματος Πληροφορικής ΑΠΘ